钦定古今图书集成/历象汇编/乾象典/第037卷 > 《罗雅谷月离历指》 > 月上下弦前后人所视有曲直线图
## 钦定古今图书集成/历象汇编/乾象典/第037卷 > 《罗雅谷月离历指》 > 月上下弦前后人所视有曲直线图

月上下弦前后，人所视，有《曲直线图说》。

问“月生明后，其光曲抱月体，至上弦下弦明魄之界
则为直线，望前望后，明魄之界，又为弧曲之线，何故？”
曰：“月本球体，人目所见，似为平面，其理正如平仪。然
仪之子午圈，可当月周，皆大圈也。仪之极分交圈，可
当上下弦，明魄之界，皆直线也。仪之时圈可当太阴。
每日距太阳渐长渐消，明魄之界，皆弧曲线也。凡仪”
上大圈，皆分球为两平分，其全见者独子午圈耳。他
诸圈皆半见半在仪之彼面，彼面者在月，则为上半
球也。〈人所不见〉平仪曲线：〈即时线〉本是大圈斜络于球，止见
其半，故为不等。撱圈之半。

人视之为“撱圈” ，渐消渐长，故不等。

月面《中明魄界》之弧曲线，本亦大圈，因其斜络止见
为半，亦不等撱圈之半也。

其与平仪本理未能全合者，仪上圈皆分球为两平
分。此依上言，月受光者大半，不受者小半，则明魄之
照界别成一小圈，为大圈之距等，而非月球之中圈。

中圈必大圈也。分球为两平分。

为直〉其弧曲线，则亦距等撱圈之半也。以此之故，朔后
三四日，新月之两端，能过半周之界。